wickkiey/tamil-wikipedia-chunked huggingface dataset:
# அமெரிக்க காமிக் புத்தகம்

## வரலாறு

1897 காலகட்டத்தில் நவீன யுக்திகளின் மூலம் காமிக்ஸ் பலமுகங்கள் காட்டிவளர்ந்தது. 1833ம் ஆண்டு ஓபாடியா ஓல்டுபக் (obadiah oldbuck) மூலம் மிகவும் பிரபலம் அடைந்தார். நியூயார்க்கில் 1842 வெளிவந்த காமிக்ஸ் மிகவும் மக்களைக் கவர்ந்தது. 1897ல் சி.டபிள்யு. டில்லிங்கம் ( G.W.Dillingham) வெளியிட்ட புத்தகம் மிகவும் பிரபலமானது.
# வெள்ளியம்பலத் திருக்கூத்தாடிய படலம்

**வெள்ளியம்பலத் திருக்கூத்தாடிய படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற ஆறாவது படலமாகும்.
# வெள்ளியம்பலத் திருக்கூத்தாடிய படலம்

## படலச் சுருக்கம்

இதில் சிவபெருமானுக்கும், தடாதகை பிராட்டியாருக்கும் மதுரைப்பதியிலே திருமணம் முடிந்த பின்னர்,திருமணத்திற்கு வந்திருந்த அனைவரையும் உணவு உண்ண சிவபெருமானாகிய சுந்தரபாண்டியர் அழைத்தார். திருமணத்திற்கு வந்திருந்தோரில் பதஞ்சலி முனிவரும்,வியாக்கிரபாத முனிவரும் சிவபெருமானிடம் பொன்னம்பலத்தில் ஆடியருளும் திருநடனத்தை மதுரைப்பதியிலே ஆடக்கோரியதும், சிவபெருமானாகிய சுந்தரபாண்டியர் ஆடிய திருநடனத்தை கூறும் படலமாகும்.
# சேனனும் குத்திகனும்

இரு குதிரை வணிகர்களான **சேனனும் குத்திகனும்** கி.மு 237 ஆம் ஆண்டு இலங்கையை சூரதீசன் எனும் பாண்டிய மன்னனிடம் இருந்து கைப்பற்றினர். இவர்கள் கி.மு 237ம் ஆண்டு முதல் கி.மு 215ம் ஆண்டு வரை இருபத்திரண்டு ஆண்டு காலம் இலங்கையை ஆட்சி செய்தனர். இவர்களின் பின் இலங்கையை ஆண்டவன் அசேலன் ஆவான். இவன் சூரதீசனின் அண்ணனான மகாசிவனின் ஒன்பதாவது மகன் ஆவான்.
# பொதுவுடைமைக் கூட்டமைப்பு

**பொதுவுடைமைக் கூட்டமைப்பு** (*Communist League*, **கம்யூனிஸ்ட் லீக்**, <small>செருமன்:</small> *Bund der Communisten)* என்பது 1847 ஆம் ஆண்டில் இலண்டனில் அமைக்கப்பட்ட ஒரு பன்னாட்டு அரசியல் கட்சி ஆகும். கார்ல் சாப்பர் தலைமையிலான நீதியாளர் கழகம் என்ற அமைப்பும், காரல் மார்க்சு, பிரெட்ரிக் எங்கெல்சு போன்றவர்களை உறுப்பினர்களாகக் கொண்டு பெரசெல்சில் இயங்கி வந்த கம்யூனிசத் தொடர்புக் குழுவும் இணைந்து கம்யூனிஸ்டு லீக் என்ற இந்த அமைப்பு உருவாக்கப்பட்டது. இக்கட்சியே முதலாவதாக அமைக்கப்பட்ட மார்க்சிய அரசியல் கட்சி எனக் கருதப்படுகிறது. இக்கட்சியின் சார்பிலேயே மார்க்சு, எங்கெல்சு ஆகியோர் தமது புகழ்பெற்ற *பொதுவுடைமை அறிக்கையை* 1847 ஆம் ஆண்டின் இறுதியில் வெளியிட்டனர். கோல்ன் கம்யூனிஸ்டு வழக்கை அடுத்து 1852 ஆம் ஆண்டில் கம்யூனிஸ்டு லீக் கட்சி கலைக்கப்பட்டது.
# மூத்தசிவன்

**மூத்தசிவன்** (*Mutasiva*, ) என்பவன் இலங்கையின் முற்கால இராசதானியாகிய அனுராதபுர இராசதானியை கி.மு 367 தொடக்கம் கி.மு 307 வரை ஆண்ட அரசனாவான். பண்டுகாபயனின் மகனான இவனுக்கு அபயன், தேவநம்பிய தீசன், மகாநாகன், உத்திய, மத்தபய, மித்த, மகாசிவன், சூரதிச்சன், அசேலன், கிர என்ற ஒன்பது ஆண் மகன்களும், அனுலா மற்றும் சிவாலி என்ற மகள்களும் இருந்தனர்.  
இவன் இலங்கையை அறுபது ஆண்டுகள் ஆண்டான். இவன் இலங்கையின் வரலாற்று முக்கியத்துவம் வாய்ந்த மகாமேகவனப் பூங்காவை அனுராதபுரத்தில் அமைத்தான்.
# பென்னிங்டன் பொது நூலகம்

**பென்னிங்டன் பொது நூலகம்** (Pennington Public Library) என்பது இந்தியாவின் தமிழ்நாடு மாநிலம், விருதுநகர் மாவட்டம் திருவில்லிபுத்தூரில் அறக்கட்டளை உறுப்பினர்கள் நடத்தும் பொது நூலகம் ஆகும்.
# பென்னிங்டன் பொது நூலகம்

## நூலகத்தின் வரலாறு

1875-இல் அன்றைய ஒருங்கிணைந்த இராமநாதபுரம்- திருநெல்வேலி மாவட்டத்தின் ஆட்சியராக இருந்த பென்னிங்டனால் தொடங்கப்பட்டது. அவருடைய பெயரே நூலகத்துக்கும் சூட்டப்பட்டது. இந்நூலகத்தில் பழைமையான புத்தகங்கள் பாதுகாக்கப்படுகின்றன.
# பென்னிங்டன் பொது நூலகம்

## துறை வாரியாக பிரிவுகள்

இங்குத் தரைத் தளத்தில் வார இதழ்கள்-நாளிதழ்கள் வாசிக்கும் பிரிவு, துறை வாரியாகப் பிரிக்கப்பட்ட தமிழ் நூல்கள் வாசிக்கும் பிரிவு, மற்றும் முதல்தளத்தில் துறை வாரியாகப் பிரிக்கப்பட்ட ஆங்கிலம் நூல்கள் வாசிக்கும் பிரிவு, மாணவர்களுக்கான போட்டித்தேர்வுக்கான நூல்கள் பிரிவு மற்றும் குறிப்பு நகல் எடுக்கும் பகுதி ஆகியன உள்ளன.
# பென்னிங்டன் பொது நூலகம்

## நிருவாகம்

மாவட்ட ஆட்சியர் உள்ளிட்ட பல சிறப்பு அங்கத்தினர்கள் குழு அறக்கட்டளையால் நூலகம் நிருவகிக்கப்படுகிறது. நூலகத்தின் நிருவாகச் செலவுகளுக்காக வணிக வளாகம் ஒன்று பிற்காலத்தில் கட்டப்பட்டது. 150 கடைகளுக்கு மேல் கொண்ட இந்த வணிகவளாகம் திருவில்லிபுத்தூர் பேருந்து நிலையத்தின் எதிரே அமைந்துள்ளது.
# பென்னிங்டன் பொது நூலகம்

## துணை அமைப்புகள்

பென்னிங்டன் தொடக்கப்பள்ளி நடுவண் கல்வி (C B S E) , மற்றும் பென்னிங்டன் வர்த்தக வளாகம்.
# வார்ப்புரு:சிட்ரிக் அமில சுழற்சி

| ஆக்சலோசக்சினேட்டு | மேலேட்டு | ஃபியூமரேட்டு | சக்சினேட்டு | சக்சினைல் துணைநொதி |  |  |  |
| --- | --- | --- | --- | --- | --- | --- | --- |
| அசெட்டைல் துணைநொதி | NADH **+** H<sup>+</sup> | NAD<sup>+</sup> | H<sub>2</sub>O | FADH<sub>2</sub> | FAD | CoA **+** ATP(GTP) | P<sub>i</sub> **+** ADP(GDP) |
| **+** | H<sub>2</sub>O | NADH **+** H<sup>+</sup> **+** CO<sub>2</sub> |  |  |  |  |  |
| து.நொதி | NAD<sup>+</sup> |  |  |  |  |  |  |
| H<sub>2</sub>O | H<sub>2</sub>O | NAD(P)<sup>+</sup> | NAD(P)H **+** H<sup>+</sup> | CO<sub>2</sub> |  |  |  |
| சிட்ரேட்டு | *ஒரு பக்க*-அகோனிடேட்டு | ஐசோசிட்ரேட்டு | ஆக்சலோசக்சினேட்டு | α-கீட்டோ குளூடாரேட்டு |  |  |  |
| } |  |  |  |  |  |  |  |
# அவிர்ப்பாகம்

**அவிர்ப்பாகம்** அல்லது **ஹவிஸ்** என்பது இந்து தொன்மவியலின் அடிப்படையில் யாகத்தின் முடிவில் திரண்டுவரும் பலனாகும். இந்த அவிர்பாகமானது தேவர்களுக்கும், மும்மூர்த்திகளுக்கும், சிவபெருமானுக்கும் யாகத்தின் முடிவில் சென்று சேருகிறது. இவ்வாறு சேருகின்ற அவிர்ப்பாகத்தினால் தேவர்கள் வலிமை பெறுகின்றார்கள். அதனால் அரக்கர்கள் அவிர்ப்பாகம் கிடைக்காமல் இருக்கச் செய்வதற்காக யாகங்கள் நடைபெறுவதை தடுக்கின்றார்கள் என்பது நம்பிக்கையாகும்.
# அவிர்ப்பாகம்

## இவற்றையும் காண்க

தாட்சாயிணி
# தவுலத் பெக் ஓல்டி

**தவுலத் பெக் ஓல்டி** (Daulat Beg Oldi) இந்தியாவின் லடாக் பிரதேசத்தில் லே மாவட்டத்தில் உயரமான இடத்தில் அமைந்துள்ளது. இதன் கிழக்கே திபெத், தெற்கே லாகால், மேற்கே காஷ்மீர் பள்ளத்தாக்கு, வடக்கில் காரகோரம் மலையும் அமைந்துள்ளது. இதன் அருகில் சுரு என்ற பள்ளத்தாக்கும் அமைந்துள்ளது. இங்கு உலகின் உயரமான விமான ஓடுதளம் உள்ளது. இதனை துர்புக்-சியோக்-தவுலத் பெக் ஓல்டி சாலை, லே நகரத்துடன் இணைக்கிறது.  
லடாக்கின் லே நகரத்திலிருந்து தர்புக், சியோக் ஆறு வழியாக தவ்லத் பேக் ஓல்டி வரை 255 கிலோ மீட்டர் சாலையை இந்தியா அமைத்தது. இதன் மூலம் இந்தியாவால் மிக எளிதாக இராணுவத் தளவாடங்களை உண்மையான கட்டுப்பாட்டுக் கோடு வரை நகர்த்த முடியும்.
# தவுலத் பெக் ஓல்டி

## வரலாறு

இந்திய-சீன எல்லைப் பகுதியான இவ்விடத்திற்கு 16ம் நூற்றாண்டில் வாழ்ந்த யார்கண்டி (Yarkandi) பிரபுவின் நினைவாக இப்பெயர் வந்ததாக அறியப்படுகிறது. இந்த ஓடுதளமானது 2008ம் ஆண்டு புதுப்பிக்கப்பட்டது.
# தவுலத் பெக் ஓல்டி

## மேம்பட்ட விமான இறங்குதளம்

இது கடல் மட்டத்திலிருந்து 16,614 அடி உயரத்தில் அமைந்துள்ளதால் இதுவரை இந்திய ராணுவத்தின் உயர் தரமான ஹெலிக்காப்டர்களும், ஆன்டனோவன்-32 வகையான உலகுரக விமானங்களும் குறைந்த எடை ராணுவத்தளவாடங்களை மட்டுமே எடுத்துச்சென்று வந்தன. ஆனால் 20.08.2013 செவ்வாய் கிழமை அன்று இந்திய ராணுவ விமானமான சி-130 ஜே சூப்பர் ஹெர்குலிஸ் விமானத்தை குரூப் கேப்டன் தெஜ்பிர் சிங், மற்றும் சிப்பந்திகளும் இவ்விமான ஓடுதளத்தில் இறக்கினார்கள். இந்திய விமானப்படையானது(IAF) தனது 50 ஆண்டுகளில் நிகழ்த்திய சாதனைகளில் இது குறிப்பிடத்தக்கது. இந்த நடவடிக்கையால் இந்திய ராணுவத்தின் கமாண்டோ படைகளை துரிதமாக அளைத்துவர உதவும் என நிருபித்துள்ளது.
# தவுலத் பெக் ஓல்டி

## இதனையும் காண்க

- துர்புக்-சியோக்-தவுலத் பெக் ஓல்டி சாலை
- சியோக் ஆறு
- கல்வான் நதி
- பாங்காங் ஏரி
- உண்மையான கட்டுப்பாட்டுக் கோடு
- திஸ்கித்
- துர்புக்
# மகேந்திரா உலக நகரம், புது சென்னை

நிறுவனத்தின் கட்டடம்]]
நிறுவனத்தின் கட்டடம்]]
**மகேந்திரா உலக நகரம், புது சென்னை** (ஆங்கிலம்: Mahindra World City, New Chennai aka Mahindra City) இயக்கத்திலிருக்கக் கூடிய இந்தியாவின் முதல் சிறப்பு பொருளாதார மண்டலம் ஆகும். மகேந்திரா குழுமத்தாலும் தமிழ்நாடு அரசு தொழில் வளர்ச்சிக் கழகத்தாலும்(டிட்கோ-TIDCO) பொதுத்துறை,-தனியார்துறை முனைவால் உருவாக்கப்பட்ட இது இந்தியாவின் முதல் ஒருங்கிணைக்கப்பட்ட வணிக நகரம் ஆகும்.
# மகேந்திரா உலக நகரம், புது சென்னை

## அமைவிடம்

மகேந்திரா உலக நகரம், புது சென்னை என்று குறிப்பிடப்பட்டாலும் இந்நகரம் சென்னையிலிருந்து சுமார் 50 கி.மீ தொலைவில் தேசிய நெடுஞ்சாலை 45-ல் செங்கல்பட்டுக்கு அருகில்தான் அமைந்துள்ளது. ஏறத்தாழ 1,500 ஏக்கர் நிலப்பரப்பில் அமைந்துள்ள இந்நகரம் சாலை வழியாகவும் தொடர்வண்டி வழியாகவும் எளிதில் அடையும் வகையில் அமைந்துள்ளது. இந்நகருக்கு அருகில் பரணூர் தொடர்வண்டி நிலையம் அமைந்துள்ளது.
# புயவகுப்பு

**புயவகுப்பு** என்பது கலம்பகம் என்னும் சிற்றிலக்கியத்தில் ஓர் உறுப்பாக வரும். இது பொருள் நோக்கிக் கூறப்படும் ஓர் இலக்கணத் தொடர். புயம் என்னும் சொல் ஆகுபெயராய் வலிமையைக் குறிக்கும். பாட்டுடைத் தலைவன் தன் புய வலிமையைத் தந்தான் எனப் பாடுவது புயவகுப்பு.  
எடுத்துக்காட்டு  
புயவகுப்பு  
சந்த விருத்தம்  
<poem>இடமற மிடைதரு கடவுளர் மடவியர்
:::எறிதரு கவரிநி ழற்கட் டுயின்றன
::இனவளை கொடுமத னிடுசய விருதென
:::இறையவ ளெழுதுசு வட்டுக் கிசைந்தன
:இருவரு நிகரென வரிசிலை விசயனொ
:::டெதிர்பொரு சமரிலை ளைப்புற் றிருந்தன
::இணையடி பரவிய மலடிமு னுதவிய
:::இடியலி னுணவொரு கொட்டைப் பரிந்தன
படவர வுமிழ்தரு மணிவெயில் விடவளர்
:::பருதியொ டெழுமுத யத்திற் பொலிந்தன
::பருகுமி னமிர்தென வுருகிரு கவிஞ்ர்கள்
:::பனுவலின் மதுரவி சைக்குக் குழைந்தன
:படரொளி விடுசுடர் வலயம தெனவொரு
:::பருவரை நெடுவிலெ டுத்துச் சுமந்தன
::பரர்புர மெரியொடு புகையெழ மலர்மகள்
:::பணைமுலை தழுவுச ரத்தைத் துரந்தன
மடலவிழ் தடமல ரிதழியி னிழிதரு
:::மதுமழை யருவிகு ளித்துக் கிளர்ந்தன
::வழிதர வுதிரமு நிணமொடு குடர்களும்
:::வருநர கரியின்ம தத்தைத் தடிந்தன
:மதகரி யுரியதள் குலகிரி முதுகினின்
:::மழைமுகி றவழ்வதெ னப்பொற் பமைந்தன
::மலிபுகழ் நிலவொடு மடுதிறல் வெயிலெழ
:::மதிகதிர் வலம்வரு வெற்பொத் துநின்றன
குடவளை துறைதொறு முடுநிரை யெனவரி
:::குளிர்நில வெழவுமிழ் முத்தைத் தடங்கரை
::குலவிய படர்சிறை மடவன மொடுசில
:::குருகுகள் சினையொட ணைத்துத் துயின்றிடு
:குரைபுனல் வரநதி சுரர்தரு முருகவிழ்
:::கொழுமலர் சிதறவி முத்தத் துவிண்டொடு
::குலகிரி யுதவிய வளரிள வனமுலை
:::கொழுநர்த மழகிய கொற்றப் புயங்களே. </poem>
# புயவகுப்பு

## வெளி இணைப்பு

புயவகுப்பு விளக்கம்
# வார்ப்புரு:யூரியா சுழற்சி

| ="0" | சிட்ருலின் | கார்பமோயில் பாஸ்பேட்டு | ஆர்னிதின் |
| --- | --- | --- | --- |
| P<sub>i</sub> |  |  |  |
| அஸ்பார்டேட்டு | யூரியா |  |  |
| **+** | ATP |  |  |
| PP<sub>i</sub> | **+** | AMP | H<sub>2</sub>O |
| ஆர்ஜினினோ சக்சினேட்டு | ஃபியூமரேட்டு | ஆர்ஜினின் |  |
| } |  |  |  |
|-
| |
|}
# அனந்தாழ்வார்

சுவாமி இராமானுசர் மீது அளவுகடந்த பக்தி கொண்ட இவர், கர்னாடகத்தின் மாண்டிய மாவட்டத்தில் சிறுப்புத்தூர் (இன்றைய கிரங்கனூர் -மேல்கோட்டை அருகில்) எனும் அழகிய சிற்றூரில் சித்திரை மாதம் சித்திரை நட்சத்திரத்தில் அனந்தன் (English:Ananthazhwan/Ananthalvan) என்னும் இயற்பெயரில் பிறந்தவர். இராமானுசர் ஆணைப்படியே திருமலையில் எழுந்தருளியுள்ள திருவேங்கடமுடையானுக்கு நந்தவனம் அமைத்து மலர் கைங்கர்யம் செய்வதையே வாழ்க்கையின் பலனாக கொண்டு திருமலையிலேயே வாழ்ந்தவர். இதற்காக தன் மனையாளின் உதவியோடு இவர் ஏற்படுத்திய திருக்குளம் "இராமானுச தீர்த்தம்" என்றும், அவரின் நந்தவனம் "அனந்தாழ்வார் நந்தவனம்" என்றும் இன்றும் திருமலை மாடவீதியில் காணப்பெறுகிறது.
# அனந்தாழ்வார்

## இயற்றிய நூல்கள்

வடமொழியில்  
- வேங்கடேச இதிஹாச மாலை - திருவேங்கடவன் மீது இயற்றப்பட்டது.
- கோதா சதுஸ்லோகி - கோதை ஆண்டாள் மீது இயற்றப்பட்டது.
- ராமானுஜ சதுஸ்லோகி - ஆசாரியனாகிய ‘உடையவர்’ மீது இயற்றப்பட்டது.  
தமிழில் தன் ஆச்சாரியனாகிய இராமானுசர் மீது இவர் இயற்றிய தமிழ்ப்பாடல்:  
:ஏய்ந்தபெருங் கீர்த்தி யிராமானுச முநிதன்
:வாய்ந்தமலர்ப் பாதம் வணங்குகின்றேன், - ஆய்ந்த
:பெருஞ் சீரார் சடகோபன் செந்தமிழ் வேதந்தரிக்கும்,
:பேராத வுள்ளம் பெற.
# அனந்தாழ்வார்

## மற்ற பெயர்கள்

- அனந்தாண்பிள்ளை
- அனந்தாசாரியர்
- அனந்த சூரி
# அனந்தாழ்வார்

## திருவேங்கடவனின் மாமனாரான சிறப்பு

இவரின் நந்தவனத்தில், திருமலை பட்டத்தரசியான அலர்மேல்மங்கை நாச்சியாரோடு திருவேங்கடவன் இரவு நேரங்களில் உலாவும் போது ஒருநாள் இதனை கண்ணுற்ற அனந்தாழ்வார் யாரோ ஒரு காதல் இணைகள் தன் நந்தவனத்தில் புகுந்து பாழ்ப்படுத்துவதாக எண்ணி பிடிக்க முயற்சித்தார். உடனிருந்த ஆண்மகன் தப்பிக்க பெண்மகள் மட்டும் அனந்தாழ்வரிடம் பிடிபட எப்படியும் இவளை மீட்க அவள் காதலன் வருவான் என அந்நந்தவனத்திலேயே பிணையாக சிறைப்படுத்தினார். பொழுது விடிந்து வழக்கம்போல் அன்றலர்ந்த மலர்களை மாலைகளாக்கி திருவேங்கடவன் சன்னதியடைய அங்கே மார்புறை நாச்சியாராகிய அலர்மேல்மங்கை திருவேங்கடவன் மார்பில் இல்லாதிருக்கக் கண்டு அஞ்சியவருக்கு, முன்னிரவில் தானே தன் மனையாளோடு நந்தவனத்திற்கு வந்ததுவும், அனந்தாழ்வாரின் பிணையாக நந்தவனத்தில் கட்டுண்டு இருப்பவள் அனைத்து உயிர்களுக்கும் அன்னையாகிய அலர்மேல்மங்கை நாச்சியாரே என திருவேங்கடவன் தெரிவிக்க ஒரு நொடியும் ஐயனை அகலாத அன்னை தன் செய்கையால் ஒர் இரவு முழுதும் பிரிய நேரிட்டதை எண்ணி மிக்க வருத்தம் கொண்டார். அதற்கு ஈடுசெய்யும் பொருட்டு அவரே நாச்சியாரின் தகப்பனாராக இருந்து மீண்டும் திருவேங்கடவனுக்கு மணம் முடித்து சேர்த்து வைத்தார். இச்செயலால் திருமலை உறையும் திருவேங்கடவனுக்கு இவர் மாமனார் என அன்றிலிருந்து அழைக்கப்பட்டு வருகிறார்.
# அனந்தாழ்வார்

## தனியன்

திருமலையிலேயே தன்னுயிர் நீத்த இவரை, அவர் வாழ்ந்த குடிலில் பள்ளிப்படுத்தி இன்றும் வழிபாட்டிற்காக திருமலை கோயில் நிர்வாகத்தால் நன்கு பராமரிக்கப்பட்டு வருகிறது. கீழ்க்கண்ட வடமொழி தனியன் இவரின் மேன்மையை பறைசாற்றுகிறது.  
:அகிலாத்ம குணாவாஸம் அஜ்ஞான திமிராபஹம்
:ஆச்ரிதாநாம் ஸுஸரணம் வந்தே அநந்தார்ய தேசிகம்
# அனந்தாழ்வார்

## ஆதாரம்

ஆறாயிரப்படி குருப்பரம்பர பிரபாவம்
# மக்கள் செயல் கட்சி

**மக்கள் செயல் கட்சி** (*People's Action Party*) என்பது சிங்கப்பூர் அரசியல் கட்சி ஆகும். இக் கட்சி 1959 ஆம் ஆண்டு முதல் ஆட்சி நடத்தி வருகிறது. சிங்கப்பூரின் முதல் பிரதமர் லீ குவான் யூ இந்த கட்சின் நிறுவனர்களுள் ஒருவர் ஆவார். தற்போதைய சிங்கப்பூர் பிரதமர் லீ சியன் லூங் இக் கட்சியின் செயலாளர் ஆவார்.
# பெ. கருணாகரன்

**பெ. கருணாகரன்** (பிறப்பு: சூலை 15, 1965) என்பவர் தமிழக எழுத்தாளர் மற்றும் கவிஞர். கடலூர் மாவட்டத்திலுள்ள விருத்தாசலம் எனும் ஊரில் பிறந்த இவர் இங்குள்ள திரு கொளஞ்சியப்பர் அரசினர் கலைக்கல்லூரியில் இளங்கலை மற்றும் முதுகலை தமிழிலக்கியம் படித்தார். கல்லூரி நாட்களில் கவிதை, சிறுகதைகள் எழுதத் தொடங்கிய இவர் பல போட்டிகளில் கலந்து கொண்டு பரிசுகள் பெற்றுள்ளார். இவர் இதுவரை சுமார் 100 சிறுகதைகளும், 200க்கும் மேற்பட்ட கவிதைகளும் எழுதியுள்ளார். செய்தி தொடர்பான 500க்கும் மேற்பட்ட கட்டுரைகளை எழுதியுள்ளார். ஆனந்த விகடனில் மாணவப் பத்திரிகையாளராக அறிமுகமாகி, பிறகு அதே இதழின் ஆசிரியர் குழுவிலும் ஒருவராகப் பணியாற்றினார். அதன் பிறகு, கடந்த 25 ஆண்டுகளாக நக்கீரன், தினமணி, குமுதம் போன்ற பத்திரிகைகளில் பணியாற்றிய இவர் 2009ம் ஆண்டு ஜூலை மாதத்திலிருந்து புதிய தலைமுறை வார இதழில் இணையாசிரியராகப் பணியாற்றி வருகிறார்.
# பெ. கருணாகரன்

## எழுதியுள்ள நூல்கள்

1. அமேசான் காடுகளும் சஹாராப் பாலைவனமும் எப்படித் தோன்றின? (குழந்தைகளுக்கான சிறுகதைத் தொகுதி)
1. குளம்பொலி ஞானங்கள் (கவிதைத் தொகுதி)
1. அம்மாவின் புன்னகை (சிறுகதைத் தொகுதி)
# பெ. கருணாகரன்

## பாராட்டும் பரிசும்

- இவர் எழுதிய “அமேசான் காடுகளும் சஹாராப் பாலைவனமும் எப்படித் தோன்றின?” எனும் நூல் திருப்பூர்த் தமிழ்ச் சங்கம், தமிழ்நாடு முற்போக்கு எழுத்தாளர்கள் மற்றும் கலைஞர்கள் சங்கம், கம்பம் பாரதி இலக்கியப் பேரவை, நொய்யல் இலக்கிய வட்டம் ஆகிய அமைப்புகளின் மூலம் 2009ம் ஆண்டின் சிறந்த குழந்தைகள் இலக்கிய நூலாகத் தேர்வு பெற்று பரிசுகள் பெற்றுள்ளது. இந்நூலுக்கு 2013 ஆம் ஆண்டு தமிழ்ப் பேராயத்தின் அழ. வள்ளியப்பா குழந்தை இலக்கிய விருதும் கிடைத்துள்ளது.
# உக்கிர பாண்டியனுக்கு வேல்வளை செண்டு கொடுத்த படலம்

**உக்கிர பாண்டியனுக்கு வேல்வளை செண்டு கொடுத்த படலம்** திருவிளையாடற் புராணத்தில் என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் வருகின்ற 12வது படலமாகும். இப்படலம் மதுரைக் காண்டத்தில் இடம்பெற்றுள்ளது
# உக்கிர பாண்டியனுக்கு வேல்வளை செண்டு கொடுத்த படலம்

## படலச் சுருக்கம்

இதில் சிவபெருமானின், மகனான உக்கிர பாண்டியனுக்கு வடக்கே வளம் கொழிக்கும் மணவூரை ஆளும் சூரியகுல சோமசேகரனின் மகள் காந்திமதிக்கும் மதுரைப்பதியிலே நடக்கும் திருமணம், மற்றும் இந்திரனையும்,கடலரசனையும்,வானுயர ஓங்கிய மேருவையும் வெற்றி கொள்ள மூன்று படைக்கலங்களை சிவபெருமானாகிய சுந்தரபாண்டியர் வழங்கியதை கூறும் படலமாகும்.
# சின்னமனூர் மாணிக்கவாசகர் கோயில்

**மாணிக்கவாசகர் கோயில்** என்பது திருவாசகத்தை அருளிய மாணிக்கவாசகருக்கு தேனி மாவட்டத்தின் சின்னமனுாரில் எழுப்பப்பட்டுள்ள ஒரு கோயில் ஆகும்.  
இக்கோயிலானது சிவகாமியம்மன் கோவிலுக்குச் செல்லும் வழியில் உள்ளதால் இக்கோவிலுக்கும் பக்தா்கள் அதிக அளவில் சென்று வருகின்றனா். இங்கே தமிழில் வழிபாடு செய்யப்படுகிறது.
# சின்னமனூர் மாணிக்கவாசகர் கோயில்

## சன்னிதிகள்

இக்கோயிலின் மூலவரான மாணிக்கவாசகர் தெற்கு நோக்கி உள்ளார். இவர் நின்ற கோலத்தில் ருத்ராட்ச மாலை அணிந்து, வலது கையில் ருத்ராட்ச மாலையுடன் சின்முத்திரைக் காட்டியபடி உள்ளார்.  
காசிவிசுவநாதர் - விசாலாட்சி இருவரும் பரிவார மூர்த்திகளாக உள்ளனர்.  
இக்கோயிலில் சண்டிகேசுவரர், நவகிரக மண்டபம், கோரசனீசுவரர், சித்ரகுப்தர் சன்னதிகள் உள்ளன.
# சின்னமனூர் மாணிக்கவாசகர் கோயில்

## விழாக்கள்

- அனைத்து தமிழ் மாதங்களிலும் மக நட்சத்திரத்தன்று மாணிக்கவாசகருக்கு சிறப்பு பூசை செய்யப்படுகிறது.
- ஆனி, மார்கழி மாதங்களில் உத்திர நட்சத்திரத்தன்று மாணிக்கவாசகரும், நடராஜர் இருவரும் ஒரே சப்பரத்தில் உலா வருகின்றனர்.
- மாணிக்கவாசகர் குரு பூஜை நாளன்று தனித்து உலா வருகிறார்.
# சின்னமனூர் மாணிக்கவாசகர் கோயில்

## தல சிறப்புகள்

- சண்டிகேசுவரர் நின்ற கோலத்தில் உள்ளார். பொதுவாக சண்டிகேசுவரர் அமர்ந்த நிலையிலியே கோயில்களில் இருப்பார்.
- தியான கோலத்தில் எழுத்தாணியுடன் சித்ரகுப்தர் சிலையுள்ளது.
- நவக்கிரக மண்டபத்தில் உள்ள சனீசுவரர் கையில் கிளியுடன் உள்ளார்.
- கோரசனீசுவரர் எனும் சந்நதியில் சனிபகவான் கோரைப் பற்களுடன் உள்ளார்.
-
# பயனுறு அரைவாழ்வுக் காலம்

**பயனுறு அரைவாழ்வுக் காலம்** (*Effective half-life*) என்பது இயற்பியல் அரைவாழ்வுக் காலம் (Physical half life) மற்றும் உயிரியல் அரைவாழ்வுக் காலம் (Biological half life) இவைகளின் கூட்டு செயல்பாட்டின் காரணமாக உடலில் செலுத்தப்பட்ட கதிரியக்கப் பொருள் தன்முதல் அளவில் பாதியாகக் குறையத் தேவைப்படும் கால அளவாகும்.  
λ<sub>p</sub> என்பது இயற்பியல் சிதைவு மாறிலி என்றும் λ<sub>B</sub> என்பது உயிரியல் சிதைவு மாறிலி என்றும் கொண்டால் λ<sub>E</sub> என்பது பின்வருமாறு தரப்படலாம்:  
:<math>{\lambda_e} \, = {\lambda_p} \, + {\lambda_b} \,</math>  
தேய்வு மாறிலியிலிருந்து பயனுறு அரைவாழ்வுக் காலத்தை பின்வரும் சமன்பாட்டின் மூலம் கணிக்க முடியும்:  
:<math>
\frac{1}{t_{e}} = \frac{1}{t_{p}} + \frac{1}{t_{b}}</math>, அல்லது  
:<math> t_{e} = \frac{t_{p}\times t_{b}} {t_{p} + t_{b}}</math>.  
λ என்பது கதிரியக்க அழிவு அல்லது சிதைவு மாறிலியாகும்.
# ராஜஸ்தானத்து அந்தப்புரங்கள் (புதினம்)

**ராஜஸ்தானத்து அந்தப்புரங்கள்** ராஜஸ்தானத்தின் அந்தப்புரங்களில் உழன்ற பெண்களின் துயரங்களை விவரிக்கும் ஒரு புதினம் ஆகும். இதன் ஆசிரியர் ராகுல சாங்கிருத்யாயன். இவர் ராஜஸ்தானத்து அந்தப்புரத்து மாந்தர்களை நேரில் சந்தித்து சேகரித்த உண்மைத் தகவல்களை அடிப்படையாகக் கொண்டு இலக்கியமாக்கியுள்ளார்.  
இந்த நூலில் உண்மை நிகழ்ச்சிகளைப் பாரபட்சமின்றி ஆசிரியர் எடுத்துக்காட்டுகிறார். இதில் விவரிக்கப்பட்டுள்ள நிகழ்ச்சிகள் கி.பி.1910 முதல் 1952 வரையிலுமுள்ள காலகட்டத்தைச் சார்ந்தது. ராஜஸ்தானத்தின் அந்தப்புரத்தில் வாழ்ந்த *ராணி கௌரி* யின் சோகம் நிறைந்த கதை.
# மெலிவுற்ற யுரேனியம்

**மெலிவுற்ற யுரேனியம்** (*depleted uranium*, *DU*, *Q-metal*, *depletalloy* அல்லது *D-38*) என்பது இயற்கை யுரேனியத்தை விடக் குறைந்த அளவு பிளவுறும் ஓரிடத்தான் U-235 ஐக் கொண்டுள்ள யுரேனியம் ஆகும். (புவியோட்டில் காணப்படும் இயற்கை யுரேனியம் மூன்று ஓரிடத்தான்களின் கலவையாகும்: 99.27% U-238, 0.72% U-235, மற்றும் 0.0055% U-234).  
மெலிவுற்ற யுரேனியம் மிக உயர்ந்த அடர்த்தியை (19.1&nbsp;கி/செமீ<sup>3</sup>) உடையது. ஈயத்தைவிட 68.4% அடர்த்தி உடையது. இது அணு உலைகளில் பயன்படுத்தப்பட்ட எரிகோலில் காணப்படுகிறது. வானூர்திகளில் எதிர் எடைகளாக, கதிர் மருத்துவத்தில் கதிர் வீச்சுக் கவசங்களாக, தொழில்முறை கதிர்வரைவியல் உபகரணங்களில், கதிரியக்கப் பொருட்களைக் கொண்டு செல்ல உபயோகிக்கப்படும் கலன்களில் இவை பயன்படுத்தப்படுகின்றன. சில தொலைக்கதிர் மருத்துவக் கருவிகளில் புலத்தேர்விகளிலும் (Collimator) தடுப்புக் கட்டிகளாகவும் (Shielding block) பயன்படுகிறது.  
பெரும்பாலான மெலிவுற்ற யுரேனியம் அணுக்கரு உலைகளிலிம், அணு குண்டுத் தயாரிப்புகளிலும் யுரேனியம் செறிவூட்டல் மூலம் துணை விளைபொருளாகக் கிடைக்கிறது.
# ஒலியனியல்

**ஒலியனியல்** (*Phonology*, *Phonemics*, *Phonematics*) என்பது, மொழிகளில் ஒலிகள் எவ்வாறு முறைப்படி ஒழுங்கமைக்கப்பட்டு உள்ளன என்பது குறித்து ஆய்வு செய்யும் ஒரு துறை. இது மொழியியலின் ஒரு துணைத்துறையாக உள்ளது. பொதுவாக இத்துறை ஒலியன் தொகுதிகள் குறித்தே கவனம் செலுத்தினாலும், மொழியியல் பொருளைக் கொடுக்கும் வகையில் ஒழுங்கமைக்கப்பட்ட எல்லா மொழிக் கூறுகளின் பகுப்பாய்வுகளையும் இது உள்ளடக்கக் கூடும். சைகை மொழிகளில் உள்ள இணையான ஒழுங்கமைப்பு முறைகள் குறித்த ஆய்வுகளையும் ஒலியனியல் உள்ளடக்கும்.  
ஒலியனியல், ஒலியியலில் (phonetics) இருந்து வேறுபட்டது. ஒலியியல், பேச்சொலிகளின் உற்பத்தி, கடத்தல், கேட்டுணர்தல் என்பவை குறித்துக் கவனம் செலுத்தும் அதே வேளை, ஒலியனியல், ஒரு குறித்த மொழியிலோ அல்லது பல மொழிகளிலோ பொருளுணர்த்துவதற்காக ஒலிகள் செயற்படும் முறை குறித்து விளக்குகிறது. ஒரு மொழியில் உள்ள பேச்சொலிகளை அடிப்படையாகக் கொண்டு, சில கொள்கைகளின் அடிப்படையில், ஒலிகளை ஒலியன்களாக இனங்கண்டு, அவற்றின் வருகையிடங்கள், சேர்க்கைகள், அதன் மூலம் அமையும் அசைகள் போன்ற தகவல்களையும், அவற்றுக்கான விளக்கங்களையும் கொடுப்பதே ஒலியனியலின் பணியாகும். ஒலியியல் விளக்க மொழியியலையும், ஒலியனியல் கோட்பாட்டு மொழியியலையும் சார்ந்தவை என்பது பல மொழியியலாளர்களின் கருத்து. 20 ஆம் நூற்றாண்டின் நடுப்பகுதியில், ஒலியன் குறித்த தற்காலக் கருத்துரு வளர்ச்சியடைவதற்கு முன் இவ்வாறு பிரித்துப் பார்க்கும் முறை இருக்கவில்லை என்பது குறிப்பிடத்தக்கது. தற்கால ஒலியனியலின் துணைத்துறைகள் சிலவற்றின் ஆய்வுப் பரப்புகள், உளமொழியியல், பேச்சுணர்தல் போன்ற ஒலியலின் விளக்கமுறை சார்ந்த எல்லைகளுக்குள்ளும் விரிவடைந்து காணப்படுகின்றன.
# ஒலியனியல்

## ஒலியனியலின் வளர்ச்சி

1876-ஆம் ஆண்டில், போலந்து நாட்டைச் சேர்ந்த சான் பௌதியீன் டி கோர்ட்டனே (Jan Baudouin de Courtenay) என்பவர் அவரது முன்னாள் மாணவரான மிக்கோலாய் குருசெவ்சுக்கி (Mikołaj Kruszewski) என்பவருடன் சேர்ந்து "ஒலியன்" என்னும் கருத்துருவை அறிமுகப்படுத்தினார். இவரது ஆக்கம் பெருமளவு அறிஞர்களின் கவனத்தை ஈர்க்காத போதும், இதுவே நவீன ஒலியனியலின் தொடக்கமாகக் கருதப்படுகிறது.
# உருசியக் குடியரசு

**உருசியக் குடியரசு** (*Russian Republic*, ) பேரரசர் நிக்கோலசு II அன்று தமது முடியாட்சியை துறந்தபிறகு முன்னாள் உருசியப் பேரரசின் பகுதிகளை குறைந்த காலத்திற்கு *சட்டப்படி*, ஆட்சி செய்த அரசியல் அமைப்பாகும். ஆறு மாதங்களுக்குப் பிறகு இந்தக் குடியரசு அக்டோபர் புரட்சியால் அன்று உருசிய சோவியத் கூட்டு சோசலிச குடியரசால் அகற்றப்பட்டது. அலுவல்முறைப்படி, குடியரசின் அரசாக உருசிய இடைக்கால அரசு இருந்தபோதிலும் *நடைமுறைப்படி* அரசுக் கட்டுப்பாடு இடைக்கால அரசிற்கும் பெட்ரோகிராடு சோவியத்திற்கும் இடையே பகிரப்பட்டது.
# அலெக்சாண்டர் கெரென்சுகி

**அலெக்சாண்டர் ஃபியோதரொவிச் கெரென்சுகி ** (*Alexander Fyodorovich Kerensky*, , அலெக்சாந்தர் பியோதரவிச் கெரென்ஸ்கி, ; &nbsp;– 11 சூன் 1970) 1917ஆம் ஆண்டு உருசியப் புரட்சிகளின் போதும் அதற்கு முன்னரும் முதன்மையான அரசியல்வாதியாக இயங்கியவர்.  
கெரென்சுகி உருசிய இடைக்கால அரசில் இரண்டாவது பிரதமராக பொறுப்பு வகித்தார். அந்த ஆட்சியை அக்டோபர் புரட்சியின்போது விளாடிமிர் லெனின் தலைமையில் போல்செவிக்குகள் தோற்கடித்தனர். இதன் பின்னர் தமது மிகுதி வாழ்நாளை வெளிநாட்டில் புலம்பெயர்ந்து வாழ்ந்து வந்தார்; 1970இல் தமது 89வது அகவையில் நியூயார்க்கு நகரத்தில் இயற்கை எய்தினார்.
# கோட்பாடு

**கோட்பாடு** (*doctrine*) என்பது ஆழ்ந்த ஆராய்ச்சியை அடிப்படையாகக் கொண்டதும், அறிவு சார்ந்ததுமான ஒரு பொதுமைப்படுத்தும் சிந்தனையை அல்லது அச்சிந்தனையின் பெறுபேறுகளைக் குறிக்கும். எடுத்துக்காட்டாகச் சூழல் அமைவைப் பொறுத்து இப்பெறுபேறுகள் இயற்கை எவ்வாறு தொழிற்படுகிறது என்பது குறித்த ஒரு பொதுமைப்படுத்திய விளக்கமாக இருக்கலாம். கோட்பாடு என்பதைச் சோதனைகள் மூலம் நிறுவப்பட்ட அல்லது இல்லை என்று இன்னும் நிரூபிக்கப்படாததும் உண்மையை அடிப்படையாகக் கொண்டதுமான ஒரு கருதுகோள் எனலாம்.  
கோட்பாடு என்னும் சொல்லுக்குத் தற்காலத்தில் வழங்கும் சொற்பொருள்கள் சில அதன் ஊகம் சார்ந்த தன்மையையும், பொதுமைப்படுத்தும் பண்பையும் குறித்துக் காட்டுகின்றன. எடுத்துக்காட்டாகக் கலைகளிலும், மெய்யியலிலும் "கோட்பாட்டு" அல்லது "கோட்பாடு சார்ந்த" போன்ற பயன்பாடுகள், இலகுவில் அளந்தறிய முடியாத எண்ணக் கருக்களையும், பட்டறிவு சார்ந்த தோற்றப்பாடுகளையும் குறிப்பதற்குப் பயன்படுகின்றன. அரிசுட்டாட்டிலின் வரைவிலக்கணங்களில் "கோட்பாடு" பெரும்பாலும் "செயல்முறை"க்கு முரண்பட்டதாகவே எடுத்துக்கொள்ளப்படுகிறது. கோட்பாட்டுக்கும், செயல்பாட்டுக்குமான வேறுபாட்டை மருத்துவத் துறையில் இருந்து எடுத்துக்காட்டு ஒன்றிம் மூலம் தெளிவாகக் காட்டலாம். மருத்துவக் கோட்பாடு, உடல்நலம், நோய்கள் என்பவற்றின் இயல்புகள் குறித்தும் அவற்றுக்கான காரணங்கள் குறித்தும் புரிந்துகொள்ள முயல்கிறது. மருத்துவத்தின் செயல்முறை மக்களை உடல்நலத்துடன் வைத்திருக்க முயல்கிறது. இவ்விரண்டும் ஒன்றுடன் ஒன்று தொடர்புள்ளவை ஆயினும், இரண்டும் தனித்தனியாக இருக்கவும் முடியும். ஏனெனில், ஒரு குறிப்பிட்ட நோயாளியைக் குணப்படுத்தாமல், உடல்நலத்தையும் நோய்களையும் பற்றி ஆய்வு செய்ய முடியும் என்பதுடன், குணப்படுத்தலின் அடிப்படைகளை அறிந்து கொள்ளாமலும் கூட ஒரு நோயாளியைக் குணப்படுத்த முடியும்.  
தற்கால அறிவியலில், நன்றாக உறுதிப்படுத்தப்பட்ட இயற்கை குறித்த விளக்கமாக அமையும் அறிவியல் கோட்பாடுகளையே குறிக்கிறது. இத்தகைய அறிவியற் கோட்பாடுகள், அறிவியல் வழிமுறைகளுக்கு இசைவானவையாகவும், தற்கால அறிவியலின் கட்டளை விதிகளுக்கு அமைவானவையாகவும் இருக்கவேண்டியதும் அவசியம். இவ்வாறான கோட்பாடுகள், குறித்த துறைசார்ந்த எந்தவொரு அறிவியலாளரும், புரிந்துகொள்ளும்படியும், செயல்முறைகள் மூலம் அதை உறுதிசெய்யவோ அல்லது பொய்ப்பிக்கக் கூடியதாகவோ இருக்கும் வகையிலும் விளக்கப்பட வேண்டும். அறிவியற் கோட்பாடுகளே கூடிய அளவு நம்பத் தக்கவையாகவும், கண்டிப்பானவையாகவும், விரிவானவையாகவும் அமைந்த அறிவியல் அறிவுத் தொகுப்புக்கள் ஆகும். குறித்த நிலைமைகளில் இயற்கையின் நடத்தைகளை விபரித்து விளக்க முயல்வனவும், செயல்முறையில் சோதித்துப் பார்க்கக்கூடியவையுமான ஊகக் கணிப்புக்கள், அறிவியல் விதிகள் போன்றவை கோட்பாட்டில் இருந்து வேறுபட்டவை. இவை கருதுகோள்கள்.  
"எவ்வாறு இருக்கவேண்டும்" என்று எடுத்துக்கூறும் வகையிலான நெறிப்படுத்துகின்ற, அல்லது விதிமுறை சார்ந்தனவாகவும் ஒரு கோட்பாடு இருக்கக்கூடும். இது, இலக்குகள், நெறிமுறைகள், நியமங்கள் போன்றவற்றை வழங்குகிறது. ஒரு கோட்பாடு, விளக்க மாதிரிகளோடு தொடர்பான அல்லது தொடர்பற்ற அறிவுத் தொகுப்பாகவும் அமையக்கூடும். இவ்வாறான அறிவுத் தொகுப்பின் உருவாக்கமே கோட்பாடாக்கம் எனப்படுகிறது.
# தமிழ்நாடு அரசுத் துறைகள்

தமிழ்நாடு அரசியலமைப்புச் சட்டத்தின் கீழ் மக்களின் நலனுக்காகப் பல்வேறு அரசுத்துறைகள் 1670-ஆம் ஆண்டிலிருந்து நிறுவப்பட்டு வருகின்றன. இத்துறைகளின் தலைவராக மாநில முதலமைச்சரும் ஆலோசனை மற்றும் ஒழுங்குபடுத்த தலைமைச் செயலாளர்களும் நியமிக்கப்பட்டன.
# தமிழ்நாடு அரசுத் துறைகள்

## தமிழ்நாடு அரசுத்துறைகளின் வளா்ச்சி

### 1600-களில்

- **1670**: அரசு பொதுத்துறை நிறுவனமாகக் கொண்டு 1670-இல் புதிய செயலகம் உருவாக்கப்பட்டது. அரசின் பொருளாதார நிலையைச் சீர்படுத்தும் இத்துறையைக் கவனிக்க செயலர் ஒருவரை நியமித்திருந்தனர். மேலும் இத்துறையானது, மதராஸ் மாகாணத்தின் தலைமைச் செயலக துறையாகவும் கருதப்பட்டது.
# தமிழ்நாடு அரசுத் துறைகள்

## தமிழ்நாடு அரசுத்துறைகளின் வளா்ச்சி

### 1700-களில்

- **1752**: பிரஞ்சுகாரர்களிடம் போர் புரிந்ததாலும் ஆற்காடு நவாப்புடன் பிணக்கம் ஏற்பட்டதினாலும், ஆங்கிலேயரின் கிழக்கிந்திய நிறுவனத்தின் ஆதிக்கம், இந்தியா முழுவதிலும் பரவியது. அதே நேரத்தில், தனது ஆதிக்க சக்தியால், பல்வேறு துறைகளை **அரசு** என்பதற்குள் கொண்டு வந்து, புதிய துறைகளை உருவாக்கியது ஆங்கிலேய அரசு. 1752-இல் தனது முதலாவது துறையாக, இராணுவத் துறையை உருவாக்கினர்.  
- **1774**: பின்னர் தனது அடுத்த துறையாக வருவாய்த் துறையை 1774-இல் உறுவாக்கினர். பொதுத் துறையலுள்ள வருமானம் தொடர்பான ஆவணங்களை இதனுள் புகுத்தினர். பின் இரட்டச் செயலக முறையை அறிமுகப்படுத்தினர். அதன் ஒரு செயலகத்தின் கீழ், இராணுவம், அரசியல் மற்றும் இரகசிய ஆவணங்களையும், இரண்டாவது செயலகத்தின் கீழ், பொதுத் துறையையும், வருமானத் துறையையும் கொண்டு வந்தனர்.  
- **1786**: 1786-இல் அரசின் வருவாய்க்காக நான்கு வாரியங்கள் அமைக்கப்பட்டது. அவை 'வருவாய் வாரியம்', 'வணிக வாரியம்', 'இராணுவ வாரியம்', 'மருத்துவ வாரியம்' மற்றும் 'கடல் வாரியம்'. மற்ற கூடுதல் துறைகளும் இவ்வாரியங்களின் கீழ் அமைக்கப்பட்டன.  
- **1796**: மே மாதம் 1796-இல் 'இரகசியத் காப்புத் துறை', செயலகத்தில் நிறுவப்பெற்றது. இதில், நாட்டின் இரகசியம் மற்றும் நம்பகமான தகவல்கள் மற்றும் ஆவணங்கள் சேர்க்கப்பட்டன.  
- **1798**: 1798-இம் ஆண்டில், நீதித்துறை உருவாக்கப்பட்டது.
# தமிழ்நாடு அரசுத் துறைகள்

## தமிழ்நாடு அரசுத்துறைகளின் வளா்ச்சி

### 1800-களில்

- **1800**: 1800-இல், செயலக கட்டமைப்பு புதுப்பொலிவு பெற்று, ஒரு தலைமைச் செயலாளர் மற்றும் மூன்று செயலாளர் பதவிகள் உருவாக்கப்பட்டன. அரசியல் மற்றும் இரகசியத் துறை தலைச்செயலாளருக்கும் இராணுவத்துறை ஒரு செயலாளர்க்கும் வழங்கப்பட்டது. மேலும் வணிகம் மற்றும் பொதுத்துறை இரண்டாம் செயலாளருக்கும், வருவாய் மற்றும் நீதித்துறை மூன்றாமவருக்கும் ஒதுக்கப்பட்டன. அடுத்ததாக அரசியல் விவகாரங்களைக் கையாளுவதற்கான அரசியல் துறையும் உருவாக்கப்பட்டது.  
- **1811 - 1818**: 1811 முதல் 1818 வரையுள்ள ஆண்டுகளில், வணிக வியாபாரத்தைப் பெருக்க, பல்வேறு துறைகள் உறுவாக்கப்பட்டன.  
:* நிதித் துறை (1811)
:* வர்த்தக துறை (1815)
:* சட்டத் துறை (1815)
:* வெளிநாட்டுத் துறை (1816)
:* சமயத் துறை (1818)  
- **1831**: 1831-ஆம் ஆண்டில், செயலகத்துறைகள் மீண்டும் ஒழுங்குபடுத்தப்பட்டது. தலைமைச் செயலரின் பொறுப்பாக நிதி, சட்டம், வர்த்தகம், சமயம் மற்றும் பொதுத்துறைகளும் ஒதுக்கப்பட்டன. ஏற்கனவே கொடுக்கப்பட்ட துறைகளுடன் இத்துறைகள் கூடுதலாக வழங்கப்பட்டவையாகும்.  
- **1838 - 1853**: 1838 முதல் 1853 வரையுள்ள ஆண்டுகளல், ஆட்சித்துறையை மேம்படுத்துவதற்காகப் பல்வேறு துறைகள் உறுவாக்கப்பட்டன.  
:* கடல் துறை (1838)
:* பொதுப்பணித்துறை (1843)
:* இரயில்வே துறை (1853)  
- **1855**: 1855-இல் ஆட்சித்துறைக்காகச் செயலக செயல்பாடுகள் மாற்றியமைக்கப்பட்டன. இதன் விளைவாக, அரசியல், நீதி, பொதுத்துறை ஆகியவைகள் தலைமைச் செயலாளருக்கு ஒதுக்கப்பட்டன. வருவாய் ஆட்சித்துறை, பொதுப்பணித்துறை, சாலை போக்குவரத்துத்துறை ஆகியவைகள் வருவாய்ச் செயலாளருக்கு ஒதுக்கப்பட்டன.  
- **1857**: 1857-ஆம் ஆண்டிற்குப் பின், மதராஸ் மாகாணம் முழுவதும் கிழக்கிந்திய நிறுவனத்திடமிருந்து இங்கிலாந்து மகாராணியின் நேரடிப் பார்வையின் கீழ் வந்தது. தலைமைச் செயலாளருக்கு, வருவாய், நீதி, அரசியல் மற்றும் சட்டமன்றத் துறைகள் வழங்கப்ப்ட்டன.
# தமிழ்நாடு அரசுத் துறைகள்

## துறைகளின் வகைகள்

- இந்திய ஆட்சிப் பணி அதிகாரியின் மேற்பார்வையின் கீழுள்ள துறைகள்
- இந்தியக் காவல் பணி அதிகாரியின் மேற்பார்வையின் கீழுள்ள் துறைகள்
- இயக்குநர் (அ) ஆணையாளரின் மேற்பார்வையின் கீழுள்ள துறைகள்
# தமிழ்நாடு அரசுத் துறைகள்

## அரசு தலைமை செயலாளரின் மேற்பார்வையின் கீழுள்ள துறைகள்

:* வருவாய்த் துறை (தமிழ்நாடு)
:* பள்ளிக் கல்வித் துறை
:* தொல்லியல் துறை
:* ஆதி திராவிடர் (ம) பழங்குடியினர் நலத் துறை
:* வேளாண்மைத் துறை
:* கால்நடை பராமரிப்பு, பால்வளம் (ம) மீன்வளத் துறை
:* பிற்படுத்தப்பட்டோர் நலம் மற்றும் சிறுபான்மையினர் நலத்துறை
:* வணிகவரித் துறை மற்றும் பத்திரப்பதிவு துறை
:* கூட்டுறவு, உணவு (ம) நுகர்வோர் பாதுகாப்பு துறை
:* எரிசக்தி
:* சுற்றுச்சூழல் (ம) வனத்துறை
:* கைத்தறி, கைத்திறன், துணிநூல் (ம) கதர்த்துறை
:* மக்கள் நலவாழ்வு (ம) குடும்பநலத்துறை
:* உயர்கல்வி துறை
:* நெடுஞ்சாலைகள் மற்றும் சிறு துறைமுகங்கள் துறை
:* உள், மதுவிலக்கு (ம) ஆயத்தீர்வை துறை
:* வீட்டு வசதி மற்றும் நகர்ப்புற வளர்ச்சித் துறை
:* தொழில் துறை
:* தகவல் தொழில் நுட்பவியல் துறை
:* தொழிலாளர் (ம) வேலைவாய்ப்பு துறை
:* சட்டத்துறை
:* சட்டமன்ற பேரவைச் செயலகம் துறை
:* குறு, சிறு மற்றும் நடுத்தரத் தொழில் நிறுவனங்கள் துறை
:* நகராட்சி நிர்வாகம் (ம) குடிநீர் வழங்கல் துறை
:* பணியாளர் (ம) நிர்வாகச் சீர்திருத்தத் துறை
:* பொதுத் துறை
:* பொதுப்பணித் துறை
:* தமிழ்நாடு ஊரக வளர்ச்சி மற்றும் ஊராட்சித் துறை
:* சமூக சீர்திருத்த துறை
:* சமூக நலம் (ம) சத்துணவுத் திட்டத் துறை
:* சுற்றுலா,பண்பாடு மற்றும் சமய அறநிலையத் துறை
:* போக்குவரத்து துறை
:* இளைஞர் நலன் (ம) விளையாட்டு மேம்பாட்டுத்துறை
:* தமிழ்நாடு காவல்துறை
:* இந்து சமய அறநிலையத் துறை
:* சிறப்புத் திட்ட அமலாக்கத் துறை
:* தமிழ் வளர்ச்சித் துறை மற்றும் செய்தித் துறை
:* செயலகத் துறைகள்
:* தமிழ்நாடு புள்ளியியல் திணைக்களம்
# மதங்கம்

**மதங்கம்** என்பது சிற்றிலக்கியங்களில் ஒன்றான கலம்பக உறுப்புக்களில் ஒன்று. மதங்கியார் பாடுவதாக இது அமைந்திருக்கும்.  
இந்த உறுப்பு **மதங்கியார்** அல்லது **கொற்றியார்**, கொட்டுமுழக்கோடு பாடும் பாடலாக அமைந்திருக்கும்.  
பாடல் - எடுத்துக்காட்டு
:கொற்றியார் பாடல்  
வழுத்துமவர்க் கானந்த வாழ்வையருள் வார்காசி வளமை யெல்லாம்  
கொழுத்ததமி ழாற்பாடித் துளசிமணி தரித்தாடுங் கொற்றி யாரே  
பழுத்ததவக் கோலமுங்கைச் சங்கமுமா ழியுங்கண்டு பணிந்தே மாகின்  
முழுத்ததவத் தால்யாமு மாலாயி னேங்கூடி முயங்கு வீரே.
# தமிழ் இனி (குறும்படம்)

**தமிழ் இனி** என்பது 2012 இல் வெளிவந்த ஒரு தமிழ் குறும்படம் ஆகும். அமெரிக்காவில் வாழும் ஒரு தமிழ்க் குடும்பம் மொழியை பண்பாட்டுப் பின்புலத்தை அடுத்த தலைமுறையினருக்கு பரிமாறுவதில் இருக்கும் சிக்கலை இந்தக் குறும்படம் எடுத்துரைக்கிறது.
# தமிழ் இனி (குறும்படம்)

## விருதுகள்

- நோர்வே தமிழ்த் திரைப்பட விழாவில் சிறந்த குறும்பட இயக்குநருக்கான விருது இந்த குறும்பட இயக்குநர் மணி ராமுக்கு கிடைத்தது.
- நாளைய இயக்குநர் போட்டியில் சிறந்த படம், சிறந்த இயக்குநர், சிறந்த நடிகர் ஆகியவற்றிற்கான விருதுகள் இந்த குறும்படத்திற்கு வழங்கப்பட்டன.
- யூடியூபில் இரண்டரை லட்சத்திற்கும் அதிகமான பார்வைகளைப் பெற்றுள்ளது.
# நானும் ஒரு தாய் (குறும்படம்)

**நானும் ஒரு தாய்** என்பது 2012 இல் வெளிவந்த ஒரு தமிழ் குறும்படம் ஆகும். "குழந்தையைப் பெற்றெடுத்தல் ...ஆண்களுக்கு அச்செயல் ஒரு தொழிற்சாலை உற்பத்தியாகி விடுகின்றது. இந்த இயற்கை சுழன்றால் ஆண்களின் மனநிலை என்னவாகும் என்பதையும் பெண்கள் எவ்வாறு எதிர்வினையாற்றுவார்கள் என்பதையும்" இப் படம் விபரிக்கிறது. இந்தப் படத்தின் இயக்குநர் கோவர்த்தனன் ஆவார். இது பல விருதுகளைப் பெற்றுள்ளது.
# ஊருக்கு நாலு பேரு (குறும்படம்)

**ஊருக்கு நாலு பேரு** என்பது 2011 இல் வெளிவந்த ஒரு நகைச்சுவைத் தமிழ் குறும்படம் ஆகும். இப் படம் பிரமிடு சூழ்ச்சி (Pyramid Scheme) மூலம் ஏமாற்றப்படுதலை நகைச்சுவையாக சித்தரிக்கிறது. இது அவரார் அனைத்துலக திரைப்பட விழாவில் சிறந்த படத்துக்கான விருதை வென்றுள்ளது.
# இடுக்கண் (குறும்படம்)

**இடுக்கண்** 2012 இல் வெளிவந்த ஒரு தமிழ் குறும்படம் ஆகும். ஒரு முதிய ஏழை வியாபாரி தனது நோய்வாய்பட்ட மனைவிக்காக பணம் ஈட்ட சிரமப்படுகிறார். அவருக்கு ஒரு ஏழை பிச்சைக்காரர் உதவுகிறார். இதை மிக உருக்கமாகச் சித்தரித்துள்ளார்கள்.  
இக் குறும்படம் கான் திரைப்பட விழாவுக்கு தெரிவு செய்யப்பட்டது. நோர்வே தமிழ்த் திரைப்பட விழாவில் சிறந்த படமாக இது விருது பெற்றது.
# கடல் சுவற வேல்விட்ட படலம்

**கடல் சுவற வேல்விட்ட படலம்** திருவிளையாடற் புராணத்தில்
என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் வருகின்ற 13வது படலமாகும், இப்படலம் மதுரைக் காண்டத்தில் இடம்பெற்றுள்ளது
# கடல் சுவற வேல்விட்ட படலம்

## படலச் சுருக்கம்

இதில் மதுரைப்பதியின் மன்னனான உக்கிர பாண்டியனின் தொண்ணூற்றாறு அசுவமேதயாகம் முடியவே பொறாமையும்,கோபமும் கொண்ட இந்திரன், கடலரசனை ஏவி மதுரைப்பதியை அழிக்க கூறியதும்,கடலரசனை வெற்றி கொள்ள சிவபெருமான் உக்கிரபாண்டியனின் கனவில் தோன்றி தான் கொடுத்த மூன்று படைக்கலங்களில் ஒன்றாகிய வேலை எறிந்து வெற்றி கொள்ள சிவபெருமானாகிய சுந்தரபாண்டியர் கூறியதையும், கடலரசனை வெற்றி கொண்டதையும் கூறும் படலமாகும்.
# ரத்த பிந்து

**ரத்த பிந்து** என்பவர் இந்து தொன்மவியலில் வருகின்ற அரக்கன் ஆவார். இவரைப் பற்றி மார்க்கண்டேயப் புராணத்தில் கூறப்பட்டுள்ளது. மகிசாசுரன் எனும் அரக்க வேந்தனை அழிக்க சிவபெருமானால் தோற்றுவிக்கப்பட்ட மாதா அரக்கர் படைகளை அழிக்கும் பொழுது, அங்கு ரத்த பிந்து வந்து அவருடன் போர் புரிந்தான்.  
ரத்த பிந்துவின் உடலிலிருந்து வருகின்ற ரத்தத்தின் மூலமாக அரக்கர்கள் தோன்றிக் கொண்டே இருந்தார்கள். அதனால் மாதா சண்டிகையை அழைத்து போரின் பொழுது ரத்த பிந்துவின் உடலிருந்து வருகின்ற ரத்த துளிகளை அருந்தும் படை கட்டளைப் பிறப்பித்தார். அதன் படியே ரத்த பிந்துவின் உடலிருந்து தெரித்து விழும் ரத்த துளிகளை சண்டிகை அருந்தியமையால், அர்க்கர் படையானது மேலும் பெருகாமல் தடுக்கப்பட்டு ரத்த பிந்து மகிசாசுர மர்த்தினி மாதாவினால் அழிந்தான்.
# ரத்த பிந்து

## இவற்றையும் காண்க

1. மகிசாசுரன்
1. ஆதிசக்தி
1. மகாபலிபுரம்
1. சாக்தம்
# உபமன்யு

**உபமன்யு** என்பவர் பிரம்ம ரிஷியான வியாக்ரபாதர் மற்றும் ஆத்ரேயி தம்பதியினரின் மகனும், அயோதௌம்யர் மகரிசியின் சீடரும் ஆவார். இவர் சிறு குழந்தையாக இருந்த பொழுது பசியின் காரணமாக அழுதார், அப்போது சிவபெருமானே பாற்கடலை இவருக்கு தந்தார். கிருஷ்ணனுக்கு குழந்தை வரம் கிடைக்க சிவபெருமானை வேண்டும் படி வழிகாட்டியவர் இவரே.  
காஞ்சிபுரம் உபமன்னீசுவரர் கோயில் என்ற சிவாலயத்தில் உபமன்யு வழிபட்டுள்ளார். இத்தலத்தில் உள்ள இறைவனிடம் தனக்கு அதிக பால் வேண்டும் என உபமன்யு வேண்டினார். அதனால் சிவபெருமான் பாற்கடலையே உபமன்யுவிற்கு அளித்தார். பசியாறிய உபமன்யுவிற்கு சிவபெருமான் ஞானமும், இளமையும் தந்தார்.
# உபமன்யு

## இவற்றையும் காண்க

- மகாபாரதம்
- உபமன்யு பக்த விலாசம்
# உபமன்யு

## ஆதாரங்கள் மேற்கோள்கள்

- ஆதித்திய புராணம்
# ஐயம்

**ஐயம்** என்பது நம்பிக்கைக்கும் நம்பிக்கையின்மைக்கும் இடைப்பட்ட ஒரு நிலை. உண்மை எனச் சொல்லப்படும் ஒரு விடயம், ஒரு செயற்பாடு, ஒரு நோக்கம், அல்லது ஒரு முடிவு போன்றவற்றின் மீது நிச்சயமின்மை, நம்பிக்கைக் குறைவு அல்லது உறுதிப்பாடில்லாத தன்மையை இது குறிக்கிறது. ஒரு கருத்தமைவு அல்லது உண்மைநிலை எனக் கருத்தப்படும் ஒன்றை ஐயம் கேள்விக்கு உள்ளாக்குகிறது. இதனால், குறித்த செயற்பாடோ, விடயமோ பிழையாக அல்லது குற்றமாக அல்லது பொருத்தமற்றதாக இருக்கக்கூடும் என்ற எண்ணம் காரணமாகக் குறித்த விடயத்தை அல்லது செயற்பாட்டைத் தாமதமாக்கும் நிலை அல்லது முற்றாகவே மறுத்தொதுக்கும் நிலை ஏற்படுகிறது. "ஐயம்" என்பதற்கான வரைவிலக்கணங்கள் சில, மனம் இரண்டு முரண்பட்ட கருத்துக்களிடையே தத்தளித்துக் கொண்டு எந்தவொரு பக்கத்துக்கும் செல்ல முடியாத ஒரு நிலையைக் குறித்துக் காட்டுகின்றன.
ஐயம் என்னும் கருத்துரு பல தோற்றப்பாடுகளை உள்ளடக்குவதாக அமைகின்றது. ஐயம் என்பதை, ஒரு விடயத்தின் நம்பகத்தன்மை குறித்துத் திட்டமிட்ட கேள்வி எழுப்புதலாகவும், ஒரு உணர்வு சார்ந்த, முடிவு எடுக்க முடியாத ஒரு நிலையாகவும் கொள்ள முடியும்.
# ஐயம்

## சமூகத்தின் மீதான தாக்கம்

ஐயம், செயற்பாடுகளில் ஈடுபடுவதற்கு முன்போ அல்லது ஏதாவது கருமையான நடவடிக்கைகளை எடுப்பதற்கு முன்போ தாமதிப்பதற்கு ஊக்குவிக்கிறது. ஐயம், நம்பிக்கையின்மைக்கும், எற்றுக்கொள்ளாமல் விடும் தன்மைக்கும் இட்டுச் செல்வதால் அது முக்கியத்துவம் பெறுகிறது. அரசியல், ஒழுக்கம், சட்டம் போன்றவை, தனிப்பட்டவர்களைப் பாதிக்கக்கூடிய முடிவுகளை எடுப்பதில் ஐயத்துக்கு பெருமளவு முக்கியத்துவத்தை அளிக்கின்றன. இதனால், சான்றுகளைக் கவனமாக ஆராய்வதற்காக விரிவான எதிர்வாத வழிமுறைகளை அவை கையாளுகின்றன. சமூக மட்டத்தில் ஐயம் நம்பிக்கையின்மையை ஏற்படுத்துகிறது. இது இன்னொருவர் அல்லது குழுவினர் மீது குற்றஞ்சாட்டும் இயல்பு கொண்டது. அறிவொளிக் காலத்தில் இருந்து மேற்கத்திய சமூகங்களில், மரபுக்கும், அதிகாரத்துக்கும் எதிராக இவ்வகையான நிலைப்பாடு வளர்ந்து வந்துள்ளது.
# ஐயம்

## உளவியல்

ஐயத்துக்கான மூலம் தன்முனைப்பு வளர்ச்சியடைகின்ற பிள்ளைப்பருவக் காலத்தில் உள்ளதாக உளவியலாளர்கள் கூறுகின்றனர். பிள்ளைப்பருவ அனுபவங்கள் அவர்களுடைய மனத்தில் ஒருவருடைய வல்லமை குறித்தும், அடையாளம் குறித்தும்கூட ஐயங்களை உருவாக்கக்கூடும். ஐயத்துக்கான காரணிகளை எதிர்கொள்ளுவதற்காக அறிதிறன் சார்ந்தனவும், ஆன்மீகம் சார்ந்தனவுமான பல்வேறுபட்ட அணுகுமுறைகள் உள்ளன. நடத்தைசார் மருத்துவ முறையில், ஒருவர் ஐயத்துக்கான உண்மையான அடிப்படைகள் உள்ளனவா எனத் தன் மனதையே கேட்டுக்கொள்ளும் சோக்கிரட்டிய வழிமுறை பின்பற்றப்படுகிறது. புத்த மதம் இதற்கு மாறுபாடான கருத்தை முன்வைக்கிறது. இது கூடிய மறைபொருளான அணுகுமுறை. ஒருவரால் உணரப்படுகின்ற அவருடைய இறந்தகாலம், எதிர்காலம் என்பவற்றுடன் பிணைந்துள்ள எதிர்மறையான ஒன்றே ஐயம் என்று புத்த சமயம் கூறுகிறது. தனிப்பட்டவர்கள் தமது வரலாற்றிலிருந்து விடுபடுவதே ஐயத்தில் இருந்து விடுபடுவதற்கான வழி என்பது பௌத்தத்தின் கருத்து. தியானத்தின் மூலம் இதை அடையமுடியும் என்கிறது அது.
# ஐயம்

## இறையியல்

வரைந்தது.]]
கடவுள் இருக்கிறாரா இல்லையா என்பது குறித்து ஒருவர் முடிவு செய்ய முடியாது என்று கூறும் அறியொணாவியம் அல்லது அறியொணாவாதத்திற்கு, இறைவன் இருக்கிறாரா என்ற ஐயமே அடைப்படையாக இருக்கிறது. இது போலவே பிற ஐயவாதக் கருத்துக்களான பைரோவிய ஐயவாதம் போன்றவற்றிற்கும் அடிப்படையாக இருப்பது ஐயமே. பைரோவிய ஐயவாதம், இந்த விடயத்தில் சாதகமான முடிவு எடுக்காமல் எதிர்மறையான நிலையிலேயே நிற்கிறது. இறைவனின் இருப்பின் மீது ஐயம் இருப்பது ஏதாவதொரு மதத்தைக் கைக்கொள்வதற்கு வழிவகுப்பதும் உண்டு. பசுக்காலின் பிணையம் எனப்படும் கொள்கை இதற்கு எடுத்துக்காட்டு. இக்கொள்கைப்படி, கடவுள் இருந்தால், அவரை நம்புவதன் மூலம் அதற்காகச் சொல்லப்படும் நன்மைகள் அனைத்தும் கிடைக்கிறது. இல்லை என்றால், நம்புவதன் மூலம் இழப்பது அதிகம் இல்லை. எனவே ஐயப்பாடு இருந்தாலும் நம்புவதால் நட்டம் இல்லை என்பதே இக் கொள்கையின் கருத்து. சில இறையியல் கொள்கைகளின் மீதான ஐயம் அந்த இறையியல் பிரிவின் முழு நம்பிக்கைகளையுமே கேள்விக்கு உள்ளாக்குவது உண்டு. அதே வேளை, அப்பிரிவின் சில கொள்கைகளில் மட்டும் ஐயப்பாடு இருக்கும் போது முரண்பாடுகள் ஏற்பட்டுப் புதிய பிரிவுகளும் தோன்றுவதைக் காணலாம். பாப்பாண்டவரின் அதிகாரத்துக்கு எதிராகப் புரட்டசுத்தாந்த மதம் உருவானதை இதற்கு எடுத்துக்காட்டாகக் கொள்ளலாம்.
வரைந்த ஓவியம், 1886]]  
ஐயம், ஆழமான நம்பிக்கைக்கு வழிகாட்டுவது என்பது அப்போசுத்தலர் தாமசின் கதையின் மையக் கருத்து. எல்லா அறிவியல்களைனதும், அதுபோல இறையியலினதும் தொடக்கப் புள்ளியும், முக்கியமான கொள்கையும் வழிமுறைப்பட்ட ஐயம் மட்டுமன்றி நேர் ஐயமும் ஆகும் என்பது சார்ச் ஏர்மெசு (Georg Hermes) என்பவரது கருத்து. ஒருவர் நியாயமான அடிப்படைகளில் உண்மை என்று உணர்பவற்றை மட்டுமே நம்பமுடியும் என்றும், அத்தோடு திருப்திப்படக்கூடிய நியாயங்களுக்கான அடிப்படைகளைக் காணும்வரை தொடர்ச்சியாக ஐயப்படுவதற்குரிய துணிச்சல் ஒருவருக்கு இருக்கவேண்டும் என்றும் அவர் மேலும் கூறுகிறார்..  
சரென் கியேர்க்கார்ட் (Søren Kierkegaard) போன்ற கிறித்தவ இருப்பியல்வாதிகள், ஒருவர் கடவுள் மீது உண்மையான நம்பிக்கை வைத்திருப்பதற்கு அவர் கடவுள் குறித்த அவரது நம்பிக்கைமீது ஐயமும் கொண்டிருக்க வேண்டும் என்கின்றனர். சான்றுகளைச் சீர்தூக்கிப் பார்க்கும் சிந்தனையில், ஐயப்படுவது அறிவுசாந்த ஒரு பகுதி என்பதும், அவ்வாறு இல்லாவிடில் நம்பிக்கைக்கு உண்மையான பொருள் இருக்காது என்பதும் அவர்களுடைய கருத்து.  
ஆனாலும், பல சமயங்களைப் பொறுத்தவரை ஐயத்துக்கு இடம் இல்லாத கடவுள் நம்பிக்கை அடிப்படையானது.
# ஐயம்

## சட்டம்

எதிர்வாத நீதி முறைமையின் கீழ், பெரும்பாலான குற்றவியல் வழக்குகளில், குற்றஞ் சாட்டப்பட்டவர் மீதான குற்றம் நியாயமான ஐயத்துக்கு அப்பால் நிரூபிக்கப்பட வேண்டும். "மெய்ப்பிக்கும் பொறுப்பு" எனப்படும் கொள்கையின் படி இப்பொறுப்பு வாதி தரப்பினரைச் சாரும். அதாவது, நியாயமான ஆள் ஒருவரின் மனத்தில் எதிர்வாதி குற்றம் செய்தார் என்பதில் எவ்வித ஐயமும் தோன்றாத வகையில் அரசு தரப்பு சான்றுகளை முன்வைக்கவேண்டும். எழுப்பப்படும் ஐயம் நியாயமான ஆள் ஒருவரின் நம்பிக்கையில் தாக்கத்தை விளைவிக்கும்படி இருந்தால், நீதிச் சபையினர் நியாயமான ஐயத்துக்கு அப்பால் திருப்தியடைய மாட்டார்கள். பொதுவாக, குறிப்பிட்ட அதிகார எலைக்கு உட்பட்ட சட்டங்கள் "நியாயமான", "ஐயம்" ஆகிய சொற்களின் சொற்பொருள்களுக்குத் துல்லியமான வரைவிலக்கணம் தருகின்றன.
# புருசா மிருகம்

**புருசா மிருகம்** என்பது இந்து தொன்மவியலின் அடிப்படையில் மனித முகமும், சிங்க உடலும் கொண்ட மிருகமாகும். இம்மிருகம் சிவபெருமானின் பெரும் பக்தனாகவும், குபேர வனத்தினை பாதுகாக்கும் செயலை செய்து வருவதாகவும் புராணக் கதைகள் கூறுகின்றன.
# புருசா மிருகம்

## சிவாலயங்களில்

சிவாலயங்களில் புருசா மிருக வாகனத்தில் சிவபெருமான் வீதியுலா வருகிறார். மேலும் சிவாலய வழிபாட்டிற்கு பயன்படும் பதினாறு வகையான தீபங்களில் ஒன்றாக புருசா மிருக தீபம் உள்ளது.  
திருவாதவூரில் புருசா மிருக தீர்த்தம் அமைந்துள்ளது. பிரம்ம தேவர் வாழும் சத்தியலோகத்தலிருந்து சிவலிங்கத்தினை திருமழபாடியில் புருசா மிருகம் பிரதிஸ்ட்டை செய்து வழிபட்டதாக திருமழப்பாடி சிவன் கோயில் தலவரலாறு குறிப்பிடுகிறது.  
திருவாதவூர் ஏரிக்கரையில் ஒரு கம்பத்தின் மேல், புருஷா மிருக சிலை உள்ளது. இதனை ஏரிக்காவல் தெய்வம் என்கின்றனர். மழை பெய்யாத காலங்களில் மழையை வேண்டி ஊர்மக்கள் மழை வேண்டி விழா எடுக்கிறார்கள். இந்த விழாவின் போது தேங்காய்களை தீயிலிட்டு கருக்கி மேளதாளங்களுடன் சென்று புருசா மிருகத்தின் மீது கருக்கப்பட்ட தேங்காய் கரியை பூசுகிறார்கள்.
# புருசா மிருகம்

## புதினங்கள்

எழுத்தாளர் காலச்சக்கரம் நரசிம்மா அவர்களின் *குபேரவன காவல்* என்ற புதினம் இந்த புருசா மிருகத்தின் தொன்மத்தினை அடிப்படையாகக் கொண்டு எழுதப்பட்டதாகும்.
# யுரேனியம்-235

**யுரேனியம்-235** (*Uranium-235* அல்லது **U-235**) என்பது யுரேனியத்தின் ஓர் ஓரிடத்தான் ஆகும். இது இயற்கை யுரேனியத்தில் ஏறத்தாழ 0.72% ஐக் கொண்டுள்ளது. யுரேனியம்-238 ஐப் போலல்லாமல், இது பிளவுறும் தன்மையுடையது.  
யுரேனியம்-235 இன் அரைவாழ்வுக் காலம் 703.8 மில்லியன் ஆண்டுகள் ஆகும். இது 1935 ஆம் ஆண்டில் ஆர்தர் ஜெஃப்ரி டெம்ஸ்டர் என்பவரால் கண்டுபிடிக்கப்பட்டது.
# சி-130 ஜே சூப்பர் ஹெர்குலிஸ்

**சி-130ஜே சூப்பர் ஹெர்குலிஸ்** இராணுவப் பயன்பாட்டிற்காக வடிவமைக்கப்பட்ட விமானம் ஆகும். இதன் முதல் தயாரிப்பை லாக்கிட் மார்டின் (Lockheed Martin) நிறுவனம், 5 ஏப்ரல் 1996ல் துவங்கியது. பின்னர் 1999ல் தான் விமானத்தை பயன்பாட்டிற்கு விட்டது. இந்த விமானத்தின் தயாரிப்பு உரிமை அமெரிக்காவின் நிறுவனம் தன் கைவசம் வைத்துள்ளது.  
இவ்வகையான விமானங்கள் வானில் பறந்து கொண்டிருக்கும்போதே எரிபொருளை நிரப்பும் தகுதி கொண்டது. 2011 நவம்பர் 3 ஆம் தேதிவரை 250 விமானங்களைத் தயாரித்து வழங்கியுள்ளது குறிப்பிடத்தக்கது. இதில் டர்போபுரொப் (Turboprop) வகையைச் சேர்ந்த 4 எஞ்சின்கள் பொருத்தப்பட்டுள்ளன. லாக்கிட் மார்டின் நிறுவனம் விமானத் தயாரிப்பில் 50 வருடங்களைக் கடந்து சிறப்பாக சேவை செய்துவருகிறது.
# சி-130 ஜே சூப்பர் ஹெர்குலிஸ்

## விபத்து

2014ம் ஆண்டு மார்ச் மாதம் 28ம் தேதி சி-130ஜே விமானப்படை விமானம் உத்தரப் பிரதேச மாநிலத்தின் ஆக்ரா நகரில் உள்ள விமானப்படைத்தளத்திலிருந்து மத்தியப் பிரதேச மாநிலத்தின் குவாலியர் என்ற நகருக்கு அறுகில் பறந்தபோது விபத்துக்குள்ளானது. இதில் 5பேர் மரணமடைந்தார்கள். இந்த விமானத்தை இந்தியா அமெரிக்காவின் தனியார் நிருவனத்திடம் 1,000 கோடி விலைக்கு வாங்கியது. இது 20 டன் எடையை தூக்கிச்செல்லும் திறன் கொண்டது.
# பதிற்றுப்பத்து பழைய உரை

**பதிற்றுப்பத்து பழைய உரை** என்னும் உரைநூல் 13 ஆம் நூற்றாண்டில் தோன்றியது. பதிற்றுப்பத்து சங்க இலக்கியங்களில் ஒன்று. அரசனுக்குப் பத்துப் பாடல் என்று 10 சேர அரசர்கள்மீது பாடப்பட்ட நூல் பதிற்றுப்பத்து.  
பதிற்றுப்பத்து பழைய உரை என்னும் நூல் உ. வே. சாமிநாதையர் பதிப்பாக ஐந்து முறை பதிப்பிக்கப்பட்டுள்ளது. முதல் பதிப்பு 1904-இலும், ஐந்தாம் பதிப்பு அவர் பரம்பரையினராலும் பதிப்பிக்கப்பட்டு வெளிவந்துள்ளது.  
இந்த நூலின் 76 ஆம் பாடல் உரையில் 'சில்லேராளர்' என்னும் தொடருக்கு 'சிறிய ஏராளர்' என்று உரை எழுதிய பின்னர் "சின்னமையால் சின்னூல் என்பது போலச் சிறுமையாகக் கொள்க" என்று குறிப்பிடுகிறார். சின்னூல் என்பது நேமிநாதம். இதன் காலம் 1195. எனவே சின்னூலைக் குறிப்பிடும் இந்த உரை அதற்குப் பின்னர் தோன்றியது என்றாகிறது. இது 13 ஆம் நூற்றாண்டின் பிற்பகுதி.
# பதிற்றுப்பத்து பழைய உரை

## இந்த உரை பற்றிய சில குறிப்புகள்

- பதிற்றுப்பத்து நூலிலுள்ள ஒவ்வொரு பாடலுக்கும் ஒரு தலைப்பு அதன் இறுதியில் உள்ள பதிகத்தில் தரப்பட்டுள்ளது. அந்தத் தலைப்புகளுக்கு இந்த உரையில் சிறந்த விளக்கம் தரப்பட்டுள்ளது. எடுத்துக்காட்டு - சான்றோர் மெய்ம்மறை எனபதற்கு இவ்வுரை தருப் விளக்கம் இது. "ஈணுச் சான்றோர் என்பது போரில் அமைதி உடைய வீரரை. மெய்ம்மறை - மெய்புகு கருவி. மெய்ம்மறை என்பது அச் சான்றோர்க்கு மெய்புகு கருவி போல போரில் புக்கார் வலியாய் முன் நிற்றலின் இச் சிறப்பு நோக்கி இதற்குச் சான்றோர் மெய்ம்மறை என்று பெயராயிற்று".
- ஒவ்வொரு பாட்டுக்கும் சொல்லப்பட்டிருக்கும் துறை, வண்ணம் என்னும் இசைக் குறிப்புகளுக்கு இந்த உரையில் சிறந்த விளக்கங்கள் தரப்பட்டுள்ளன.
- ஒவ்வொரு பாடலுக்கும் தொகுப்புரை கூறப்பட்டுள்ளது. எடுத்துக்காட்டு - இதனால் கூறியது அவன் வெற்றிச்செல்வச் சிறப்புக் கூறியவாறாயிற்று.
- சிறப்பான விளக்கங்கள் ஆங்காங்கே கூறப்பட்டுள்ளன. எடுத்துக்காட்டு - "'களங்காய்க் கண்ணி நார்முடி' என்றது களங்காயால் செய்த கண்ணியும், நாரால் செய்த முடியும். தான் சூடுகின்ற காலத்து ஒரு காரணத்ததால் முடித்தற்குத் தக்க கண்ணியும் முடியும் உதவாமையால் களங்காயால் கண்ணியும் நாரால் முடியும் செய்து கொள்ளப்பட்டன என்றவாறு"
# பதினெண்கீழ்க்கணக்கு உரைகள்

**பதினெண்கீழ்க்கணக்கு உரைகள்** 13 ஆம் நூற்றாண்டில் தோன்றின. இவற்றைப் பழைய உரை எனக் கொள்கின்றனர்.  
1. திருக்குறள்
1. நாலடியார்
1. நான்மணிக்கடிகை
1. இன்னா நாற்பது
1. இனியவை நாற்பது
1. கார் நாற்பது
1. களவழி நாற்பது
1. ஐந்திணை ஐம்பது
1. ஐந்திணை எழுபது
1. திணைமொழி ஐம்பது
1. திணைமாலை நூற்றைம்பது
1. திரிகடுகம்
1. ஆசாரக்கோவை
1. பழமொழி நானூறு
1. சிறுபஞ்சமூலம்
1. முதுமொழிக்காஞ்சி
1. ஏலாதி
1. கைந்நிலை  
ஆகிய 18 நூல்களுக்கும் பழைய உரைகள் உள்ளன.
# கதிர்அறுவை மருத்துவம்

பொதுவாகப் பல கூறுகளாக அல்லாமல் ஒரே கூறாக, முப்பரிமாணக் கோட்பாட்டின் அடிப்படையில் புற்றுநோய்க்கு தேர்ந்து மருத்துவம் செய்யும் முறை **கதிர்அறுவை மருத்துவம்** (*radiosurgery*) ஆகும். இது பல தளங்களிலிருந்து, பலகோணங்களில், எக்சு-கதிர் கற்றையினைச் செலுத்துவதன் மூலம் மேற்கொள்ளப்படுகிறது. கதிரறுவை மருத்துவ முறையை முதன் முதலில் வரையறுத்தவர் லார்சு லெக்சல் எனும் சுவீடிய அறிவியலாளர் ஆவார்.  
கதிரறுவை மருத்துவத்திற்காக *காமா கத்தி* (Gamma knife) எனும் கருவி பயன்படுத்தப்படுகிறது. இக்கருவி சுவீடனின் கரோலின்ஸ்கா மையத்தைச் சேர்ந்த லார்சு லெக்சல், மற்றும் லாடிசுலாவ் ஸ்டைனர், [[உப்சாலா பல்கலைக்கழகம்|உப்சலா பல்கலைக்கழகத்தைச் சேர்ந்த கதிருயிரியலாளர் போர்ச் லார்சன் ஆகியோர் வடிவமைத்தனர். இது லெக்சல் காம்மா கத்தி எனவும் அழைக்கப்படுகிறது. பல விற்பனையாளர்களும் இன்று எக்சு கத்தி (X knife) என்னும் கருவியினைச் சந்தைப்படுத்துகிறார்கள். இதற்காக சட்டங்கள் உள்ளன. இது முப்பரிமாண முறையில் மேற்கொள்ளப்படுவதால், *முப்பரிமாண கதிர் அறுவை* மருத்துவம் (Steriotactic radio surgery- SRS) எனப்படுகிறது. லினாக் (Linac), கிளினாக்(Clinac) என்கிற கருவிகளுடன் *முப்பரிமாண கதிர் மருத்துவமும்* (steriotactic radio therapy) மேற்கொள்ளலாம். இது SRT எனப்படும். இவையாவும் கணினி துணையுடன் சாத்தியமாகிறது.
# பரம திமிர பானு

**பரம திமிர பானு** என்னும் நூல் தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் இயற்றிய நூல்களில் ஒன்று. இதன் காலம் 16 ஆம் நூற்றாண்டு. இந்த நூல் இன்று கிடைக்கவில்லை. நூலாசிரியரான மறைஞான தேசிகர் எழுதிய சிவஞான சித்தியார் உரையில் இதன் பாடல்கள் மேற்கோள்களாகத் தரப்பட்டுள்ளன.  
பரம திமிர பானு என்னும் தொடர் பரமனைக் காட்டும் கதிரொளி என்னும் பொருளைத் தரும். இது சைவ சித்தாந்தம் அல்லாத பர-சமயக் கருத்துக்களை மறுத்துரைக்கின்றன.  
இது குறள் வெண்பாவால் ஆன நூல்.
# பரம ராசிய மாலை

**பரம ராசிய மாலை** என்பது குரு நமசிவாயர் இயற்றிய நூல்களில் ஒன்று. நூலின் காலம் அதன் ஆசிரியர் வாழ்ந்த 16 ஆம் நூற்றாண்டு. தில்லை நடராசப் பெருமானை இவர் **பரமராசியன்** என்று குறிப்பிடுகிறார். இந்த நூலில் காப்புப்பாடல் ஒன்று மற்றும் 100 பாடல்கள் உள்ளன.
# பரம ராசிய மாலை

## எடுத்துக்காட்டு

1
:சமயம் மிகு மூ வகையில் சார்ந்தோர்க்கும் சிந்தை
:அமைய நெறியோர் தமக்கும் - உமையவள் தன்
:பூமானைச் சந்ததமும் பொன் அம்பலத்து ஆடும்
:கோமானைக் கொண்டே குலா
2
:குகையினில் சோண கிரியினில் உற்றும் குருபரன் ஆகி வீற்றிருந்து
:வகை பெறக் கருணையால் எனக்கு அளித்த வண்மையை மறப்பனோ அடியேன்
:நகையொடு புரம் மூன்று எரித்த நாயகனே நல்ல சீர் அடியார் தமக்குப்
:பகைவரும் உறவர் ஆக்கிடும் பொன் அம்பலவனே பரம ராசியனே.
# ஆத்திரேலியத் தேசியக் கட்சி

**ஆத்திரேலியத் தேசியக் கட்சி** (*National Party of Australia*) ஆத்திரேலியாவின் ஓர் அரசியல் கட்சியாகும். பொதுவாக இக்கட்சி கால்நடை மேய்ப்பவர்கள், விவசாயிகள், கிராம வாக்காளர்களைப் பிரதிநிதித்துவப்படுத்துகிறார்கள். இக்கட்சி 1920 ஆம் ஆண்டில் ஆத்திரேலிய நாட்டுக் கட்சி என ஆரம்பிக்கப்பட்டு, பின்னர் 1975 ஆம் ஆண்டில் தேசிய நாட்டுக் கட்சி (*National Country Party*) எனப் பெயர் மாற்றப்பட்டது. பின்னர் 1982 ஆம் ஆண்டில் ஆத்திரேலியத் தேசியக் கட்சி என மாற்றப்பட்டது. பொதுவாக இவர்கள் "தேசியவாதிகள்" என அழைக்கப்படுகின்றனர். நடுவண் அரசு, மற்றும் நியூ சவுத் வேல்ஸ், விக்டோரியா, மேற்கு ஆஸ்திரேலியா மாநில அரசுகளிலும் இக்கட்சி லிபரல் கட்சியுடன் கூட்டணி அமைத்துப் போட்டியிடுகிறது. குயின்ஸ்லாந்து மாநிலத்தில் 1936 முதல் 2008 வரை முக்கிய எதிர்க்கட்சியாக இருந்துள்ளது. பின்னர் இக்கட்சி ஆத்திரேலிய லிபரல் கட்சியின் குயின்சுலாந்துக் கிளையுடன் குயின்சுலாந்து லிபரல் தேசியக் கட்சி என்ற கூட்டுப் பெயரில் இணைந்தது.
# பட்டனார்

**பட்டனார்** 13 ஆம் நூற்றாண்டில் வாழ்ந்த வைணவப் பெரியார். பட்டனாரை **ஸ்ரீ பட்டனார்** எனச் சிறப்பித்துக் கூறுவது வழக்கம். இவர் வேப்பத்தூரில் பிறந்தவர். பகவத் கீதை நூலை முதன்முதலில் தமிழில் மொழிபெயர்த்து விருத்தப் பாக்களால் பாடியவர். இவரது தமிழ் மொழிபெயர்ப்பு நூலுக்கு இவர் பரமார்த்த தரிசனம் எனப் பெயர் சூட்டினார். எனினும் பகவத் கீதை என்றே இந்த நூல் ஏடுகளில் காணப்படுகிறது.  
பட்டனார் பற்றி வேறு செய்திகள் தெரியவில்லை. எனினும் பட்டாகரன், வேதப் பட்டாகரன்
என்னும் பெயர்கள் இவருக்கு வழங்கப்பட்டதாகச் சில பாடல்களால் அறியமுடிகிறது.
# கோர்னிலோவ் நிகழ்வு

**கோர்னிலோவ் நிகழ்வு** (*Kornilov Affair*) அல்லது **கோர்னிலோவ் இராணுவப் புரட்சி** (*Kornilov Putsch*) என்பது உருசிய படைத்துறையின் அந்நாளைய தலைமைத் தளபதி ஜெனரல் இலாவர் கோர்னிலோவ் மேற்கொண்டதாகக் கூறப்படும் இராணுவப் புரட்சியைக் குறிப்பதாகும். 1917இல் அலெக்சாண்டர் கெரென்சுகி தலைமையிலமைந்த உருசிய இடைக்கால அரசுக்கு எதிராக இந்த இராணுவ புரட்சி நடத்தப்பட்டது.